AIŠKINAMASIS RAŠTAS

Dėl Molėtų r. Alantos gimnazijos nuostatų patvirtinimo

 **1. Parengto tarybos sprendimo projekto tikslai ir uždaviniai**

 Tarybos sprendimo projektas teikiamas Molėtų r. Alantos gimnazijos direktorės Dalios Skebienės prašymu. Nuostatai keičiami, kadangi 2022 m. gegužės 26 d. Molėtų rajono savivaldybės tarybos patvirtinti ir šiuo metu galiojantys mokyklos nuostatai jau neatitinka pasikeitusių teisės aktų reikalavimų. Teikiamoje tvirtinti naujoje nuostatų redakcijoje atlikti pakeitimai susiję su 2023 m. Lietuvos Respublikos vietos savivaldos įstatymo bei Lietuvos Respublikos švietimo įstatymo pakeitimais. Nuostatų projekte patikslintos mokyklos savininko teises ir pareigas įgyvendinančios institucijos, mokyklos teisės ir pareigos, direktoriaus skyrimo, atleidimo iš darbo tvarka ir jo kompetencijos, nustatyta, kad gimnazijos strateginiam planui turi pritarti ne tik gimnazijos taryba, bet ir savivaldybės meras.

**2. Siūlomos teisinio reguliavimo nuostatos.**

 Teisinio reguliavimo nuostatos sprendimu nėra nustatomos.

 **3. Laukiami rezultatai.**

 Molėtų r. Alantos gimnazijos nuostatai atitiks galiojančių teisės aktų reikalavimus.

 4. **Lėšų poreikis ir jų šaltiniai.**

Nuostatų registravimo Juridinių asmenų registre mokestis.

 **5. Kiti sprendimui priimti reikalingi pagrindimai, skaičiavimai ir paaiškinimai.**

 **Nėra.**